ddrg/super_eurlex huggingface dataset:
(1)

Obvezne rezerve so se do zdaj obrestovale po obrestni meri za operacije glavnega refinanciranja Evropske centralne banke (ECB). Da bi se obrestovanje obveznih rezerv bolj uskladilo s pogoji na denarnem trgu, je Svet ECB 27. oktobra 2022 odločil, da zanje določi obrestovanje po obrestni meri mejnega depozita v Eurosistemu. V dejanskih tržnih in likvidnostnih pogojih obrestna mera mejnega depozita bolje odraža obrestno mero, po kateri se lahko sredstva, ki se ne vodijo kot obvezne rezerve, vlagajo v instrumente denarnega trga, in obrestno mero, po kateri si lahko banke za izpolnjevanje obveznih rezerv izposodijo sredstva na denarnem trgu. S spremembo obrestovanja obveznih rezerv se želi zagotoviti, da Eurosistemov sistem obveznih rezerv ne bo obremenjeval bančnega sistema v euroobmočju niti oviral učinkovitega razporejanja virov. Za zagotovitev učinkovitega prehoda bi bilo treba spremembo obrestovanja uskladiti z začetkom obdobja izpolnjevanja, ki se začne 21. decembra 2022.
(2)

Delegirana uredba Komisije (EU) 2020/692 (2) dopolnjuje Uredbo (EU) 2016/429 glede zahtev v zvezi z zdravjem živali za vstop pošiljk določenih vrst in kategorij živali, zarodnega materiala in proizvodov živalskega izvora iz tretjih držav ali z ozemelj ali z njihovih območij ali iz njihovih kompartmentov v Unijo. Delegirana uredba (EU) 2020/692 določa, da pošiljke živali, zarodnega materiala in proizvodov živalskega izvora, ki spadajo na njeno področje uporabe, lahko vstopijo v Unijo le, če prihajajo iz tretje države ali z ozemlja ali z njenega oz. njegovega območja ali iz njenega oz. njegovega kompartmenta s seznama za določene vrste in kategorije živali, zarodnega materiala in proizvodov živalskega izvora v skladu z zahtevami v zvezi z zdravjem živali iz navedene delegirane uredbe.
(6)

Od sprejetja Izvedbene uredbe (EU) 2016/1801 je bila v skladu s členi 14 do 18 Uredbe (ES) št. 1060/2009 Evropskega parlamenta in Sveta (4) registrirana ena dodatna bonitetna agencija z metodologijami in postopki za pripravo bonitetnih ocen za instrumente v listinjenju, ena ECAI, za katero je Izvedbena uredba (EU) 2016/1801 določala vzporejanje, pa je bila izbrisana iz registra. Ker člen 270e Uredbe (EU) št. 575/2013 zahteva, da se za vse zunanje bonitetne institucije določi vzporejanje, bi bilo treba Izvedbeno uredbo (EU) 2016/1801 spremeniti, da bi se določila vzporejanja za novo registrirano zunanjo bonitetno institucijo in črtalo vzporejanje za izbrisano zunanjo bonitetno institucijo.
(7)

Ruska invazija na Ukrajino 24. februarja 2022 pomeni izjemen in neprimerljiv izziv za nadzorne organe in izvajalce nadzora, ki so bili priznani za izvoz ekoloških proizvodov in proizvodov iz preusmeritve iz Ukrajine v Unijo. V Ukrajini so motene tudi poštne storitve.
(4)

Komisija je proučila predložene informacije in ugotovila, da je bila sprememba imena ustrezno evidentirana pri ustreznih organih in ni privedla do novih odnosov z drugimi skupinami družb, ki jih Komisija ni preiskala.
(3)

Iranski režim zagotavlja vojaško podporo neizzvani in neupravičeni vojni agresiji Rusije proti Ukrajini. Svet meni, da bi bilo treba zaradi resnosti razmer na seznam fizičnih in pravnih oseb, subjektov in organov, za katere veljajo omejevalni ukrepi iz Priloge I k Uredbi (EU) št. 269/2014, dodati tri posameznike in en subjekt, vpletene v razvoj in dostavo brezpilotnih zrakoplovov Rusiji.
Podjetju, ki istočasno prvič uporabi MSRP 17 in MSRP 9, je dovoljeno uporabljati C28.B–C28.E člen (razvrstitveno prekrivanje) za namen predstavitve primerjalnih informacij o finančnem sredstvu, če primerjalne informacije za to finančno sredstvo niso bile preračunane za MSRP 9. Primerjalne informacije za finančno sredstvo se ne bodo preračunale za MSRP 9, če se podjetje odloči, da ne bo preračunalo prejšnjih obdobij (glej 7.2.15. člen MSRP 9), ali če podjetje preračuna prejšnja obdobja, vendar je bilo za finančno sredstvo v teh prejšnjih obdobjih odpravljeno pripoznanje (glej 7.2.1. člen MSRP 9).

C28B
3.

Nosilci dejavnosti poslovanja s krmo zaradi morebitnih tveganj pri vdihavanju za uporabnike dodatka in premiksov določijo operativne postopke in organizacijske ukrepe. Kadar navedenih tveganj s temi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo.
(4)

Mejne vrednosti ohratoksina A so bile za nekatera živila že določene z Uredbo (ES) št. 1881/2006. Ob upoštevanju, da je bil ohratoksin A ugotovljen v živilih, za katera še ni bila določena mejna vrednost in ki prispevajo k izpostavljenosti ljudi ohratoksinu A, je primerno določiti mejno vrednost tudi za ta živila, kot so suho sadje, razen suhega grozdja, nekateri proizvodi iz sladkega korena, posušena zelišča, nekatere sestavine za zeliščne čaje, nekatera semena oljnic, pistacije in kakavov prah. Čeprav je treba dodatno pojasniti razmerje med vsebnostjo ohratoksina A v sladu in brezalkoholnih pijačah iz slada ter v suhih dateljnih in datljevem sirupu, je primerno že določiti tudi mejno vrednost za brezalkoholne pijače iz slada in datljev sirup. Ob upoštevanju razpoložljivih podatkov o prisotnosti je prav tako primerno zmanjšati obstoječe mejne vrednosti ohratoksina A v nekaterih živilih, kot so pekovski izdelki, suho grozdje, pražena kava in instant kava. Poleg tega so bile obstoječe določbe za ohratoksin A v nekaterih začimbah razširjene na vse začimbe. Za sir in šunko je pred določitvijo mejnih vrednosti primerno dodatno spremljanje prisotnosti ohratoksina A.
(2)

Španija v letu 2021 ni nalovila 3 400 ton zadevne kvote za skušo, s čimer je izvajala manjši ribolovni pritisk na ta stalež v primerjavi z največjo količino, dovoljeno z ribolovnimi možnostmi, ki so bile dodeljene za navedeno leto. Španija je vložila zahtevo, da se te neulovljene količine upoštevajo za odbitke za leto 2021 in da se ustrezno znižajo odbitki iz Izvedbene uredbe (EU) št. 185/2013 za leti 2022 in 2023. Odbitne količine za leta 2021, 2022 in 2023 iz Izvedbene uredbe (EU) št. 185/2013 bi bilo zato treba ustrezno prilagoditi.
(1)

Kmetje in podeželska podjetja v Uniji so po ruski invaziji na Ukrajino utrpeli hude posledice. Zvišanje vhodnih cen, zlasti za energijo, gnojila in živalsko krmo, je povzročilo gospodarske motnje v kmetijskem sektorju in podeželskih skupnostih Unije ter privedlo do likvidnostnih težav za kmete in mala podeželska podjetja, ki se ukvarjajo s predelavo, trženjem ali razvojem kmetijskih proizvodov. Posledica so izredne razmere, ki jih je treba obravnavati z novim izrednim ukrepom.
(73)

V korespondenci, ki je sledila, je SSCAA sporočil, da je bilo prevozniku South Sudan Supreme Airlines, katerega zrakoplov je bil udeležen v nesreči s smrtnim izidom, začasno odvzeto spričevalo letalskega prevoznika in da zaradi sumov v zvezi z registracijo navedenega zrakoplova pregleduje vse letalske prevoznike in njihova spričevala v državi. Sporočil je tudi, da se na področju razvoja in pregleda predpisov, priročnikov in usposabljanja izvajajo ukrepi za izboljšanje. Dokumenti, ki vključujejo informacije o programu inšpekcijskih pregledov, nadzora in presoje SSCAA, ter poročila o pregledih nekaterih letalskih prevoznikov in o tujih registriranih zrakoplovih, ki opravljajo lete v Južnem Sudanu, so bili predloženi 5. novembra 2021.
„(347)

Komisija je po dokončnem razkritju opazila nekaj tiskarskih napak na seznamu sodelujočih proizvajalcev izvoznikov, ki pa so bile popravljene. Ti popravki so temeljili na informacijah, ki so jih zadevne strani predložile v obrazcu za vzorčenje. Tako je bila družba Shanghai Foreign Trade (Pudong) Co., Ltd., ki je predložila informacije za vzorčenje za svoja povezana proizvajalca Shanghai Rongdun Industry Co., Ltd., in Shanghai Chunri New Energy Technology Co., Ltd., črtana s seznama in nadomeščena s svojima povezanima proizvajalcema. Podobno je bila trgovska družba BSC Corporation, ki izvaža izdelek, ki ga proizvaja njena povezana družba Liaocheng BSC Metal Products Co., Ltd, črtana s seznama in nadomeščena s svojim povezanim proizvajalcem.“
IZVEDBENA UREDBA KOMISIJE (EU) 2022/827

z dne 20. maja 2022

o popravku danske jezikovne različice Izvedbene uredbe (EU) 2019/1842 o določitvi pravil za uporabo Direktive 2003/87/ES Evropskega parlamenta in Sveta v zvezi z nadaljnjimi ureditvami za prilagoditve brezplačne dodelitve pravic do emisije zaradi sprememb ravni dejavnosti

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (1) ter zlasti člena 10a(21) Direktive,

ob upoštevanju naslednjega:

(1) Danska jezikovna različica Izvedbene uredbe Komisije (EU) 2019/1842 (2) vsebuje napake v členu 6(1) in (2), ki spreminjajo pomen določbe.

(2) Dansko jezikovno različico Izvedbene uredbe (EU) 2019/1842 bi bilo zato treba ustrezno popraviti. Druge jezikovne različice teh napak ne vsebujejo.

(3) Ukrepi iz te uredbe so v skladu z mnenjem Odbora za podnebne spremembe –

SPREJELA NASLEDNJO UREDBO:

Člen 1 (Ne zadeva slovenskega jezika)

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 20. maja 2022 Za Komisijo predsednica Ursula VON DER LEYEN

(1) UL L 275, 25.10.2003, str. 32.

(2) Izvedbena uredba Komisije (EU) 2019/1842 z dne 31. oktobra 2019 o določitvi pravil za uporabo Direktive 2003/87/ES Evropskega parlamenta in Sveta v zvezi z nadaljnjimi ureditvami za prilagoditve brezplačne dodelitve pravic do emisije zaradi sprememb ravni dejavnosti (UL L 282, 4.11.2019, str. 20).
Min Aung Hlaing je od leta 2011 vrhovni poveljnik oboroženih sil Mjanmara (Tatmadaw). Je predsednik Sveta za državno upravo (SAC) in član Nacionalnega sveta za obrambo in varnost (NDSC). 1. avgusta 2021 se je razglasil za „predsednika vlade“. Oborožene sile Mjanmara (Tatmadaw) so 1. februarja 2021 pod vodstvom vrhovnega poveljnika Mina Aunga Hlainga izvedle državni udar v Mjanmaru/Burmi tako, da so zanikale rezultate volitev z dne 8. novembra 2020 in strmoglavile demokratično izvoljeno vlado. Kot del državnega udara je podpredsednik Myint Swe v funkciji vršilca dolžnosti predsednika 1. februarja 2021 razglasil izredne razmere ter zakonodajno, izvršno in sodno oblast države predal vrhovnemu poveljniku obrambnih sil generalu Minu Aungu Hlaingu. Za izvrševanje teh pooblastil je bil 2. februarja 2021 ustanovljen SAC, kar je demokratično izvoljeni vladi preprečilo, da bi še naprej izpolnjevala svoj mandat. NDSC je 31. januarja 2022 na zahtevo Mina Aunga Hlainga uradno podaljšal izredne razmere do 31. julija 2022.

Vrhovni poveljnik Min Aung Hlaing je s tem, ko je združil vse veje oblasti, in kot predsednik SAC neposredno sodeloval pri odločitvah o državnih funkcijah in je zanje odgovoren in je zato odgovoren za spodkopavanje demokracije in pravne države v Mjanmaru/Burmi. Poleg tega je državni upravni svet sprejel sklepe, ki omejujejo pravico do svobode izražanja, vključno z dostopom do informacij, in pravico do mirnega zbiranja. Vojaške sile in organi, ki delujejo pod nadzorom državnega upravnega sveta, so po 1. februarju 2021 zagrešili hude kršitve človekovih pravic – ubijali civilne in neoborožene protestnike, omejevali svobodo zbiranja in izražanja, vključno z omejevanjem dostopa do interneta ter samovoljnimi aretacijami in pridržanjem opozicijskih voditeljev in nasprotnikov državnega udara. Vrhovni poveljnik Min Aung Hlaing je kot predsednik SAC neposredno odgovoren za te represivne odločitve in hude kršitve človekovih pravic.

Leta 2018 so ZN in mednarodne organizacije civilne družbe poročale o hudih kršitvah človekovih pravic in mednarodnega humanitarnega prava, ki jih vojaške in policijske sile od leta 2011 izvajajo nad pripadniki ljudstva Rohinga v zveznih državah Kačin, Rakhine in Šan, in ugotovile, da so mnoge od teh kršitev najhujši zločini po mednarodnem pravu. Min Aung Hlaing je kot vrhovni poveljnik Tatmadaw od leta 2011 neposredno odgovoren za te hude kršitve in zlorabe, uperjene zoper ljudstvo Rohinga.
V odziv na posledice izbruha COVID-19 sta bili uredbi (EU) št. 1301/2013 (3) in (EU) št. 1303/2013 (4) Evropskega parlamenta in Sveta spremenjeni z Uredbo (EU) 2020/460 Evropskega parlamenta in Sveta (5), da se je omogočila večja prožnost pri izvajanju programov, ki jih podpirajo ESRR, ESS in Kohezijski sklad (v nadaljnjem besedilu: skladi) ter Evropski sklad za pomorstvo in ribištvo. Ker so se resni negativni učinki te krize na gospodarstva in družbe Unije poslabšali, pa sta bili obe uredbi znova spremenjeni z Uredbo (EU) 2020/558 Evropskega parlamenta in Sveta (6).

Poleg tega je bila Uredba (EU) št. 223/2014 Evropskega parlamenta in Sveta (7) v odziv na vpliv krize zaradi COVID-19 na najbolj ogrožene spremenjena z Uredbo (EU) 2020/559 Evropskega parlamenta in Sveta (8), da bi se uvedli posebni ukrepi za FEAD za obravnavanje izbruha COVID-19. Navedene spremembe so zagotovile izredno dodatno prožnost, ki je državam članicam omogočala, da se osredotočijo na potrebni odziv na krizo brez primere, in sicer z okrepitvijo možnosti mobilizacije neporabljene podpore iz skladov in s poenostavitvijo postopkovnih zahtev, povezanih z izvajanjem programov, da bi se obravnavala potreba po hitrem odzivu na to krizo. Z naknadno spremembo Uredbe (EU) št. 1303/2013, uvedeno z Uredbo (EU) 2020/2221 Evropskega parlamenta in Sveta (9), so bili dani na voljo znatni dodatni viri REACT-EU, da bi se zagotovila pomoč za spodbujanje odprave posledic krize v okviru pandemije COVID-19 in njenih socialnih posledic ter za pripravo zelenega, digitalnega in odpornega okrevanja gospodarstva.

Kot del istega svežnja je bila Uredba (EU) št. 223/2014 spremenjena tudi z Uredbo (EU) 2021/177 Evropskega parlamenta in Sveta (10), da bi se državam članicam omogočila mobilizacija teh dodatnih virov za najbolj ogrožene v okviru izvajanja FEAD.
(2)

v členu 9 se odstavki 3 do 5 nadomestijo z naslednjim: „3. Izpostavljenosti, navedene v členu 400(2)(c) Uredbe (EU) št. 575/2013, ki jih ima kreditna institucija do družb iz navedenega člena, ki imajo sedež v Uniji, so izvzete iz uporabe člena 395(1) navedene uredbe, če so izpolnjeni pogoji iz člena 400(3) navedene uredbe, kakor so podrobneje opredeljeni v Prilogi I k tej uredbi, in če so te družbe zajete v isti nadzor na konsolidirani podlagi v skladu z Uredbo (EU) št. 575/2013, Direktivo 2002/87/ES Evropskega parlamenta in Sveta (*1) ali enakovrednimi standardi, ki veljajo v tretji državi, kakor je podrobneje opredeljeno v Prilogi I k tej uredbi. 4. Izpostavljenosti, navedene v členu 400(2)(d) Uredbe (EU) št. 575/2013, so izvzete iz uporabe člena 395(1) navedene uredbe, če so izpolnjeni pogoji iz člena 400(3) navedene uredbe, kakor so podrobneje opredeljeni v Prilogi II k tej uredbi. 5. Izpostavljenosti, navedene v členu 400(2)(e) do (l) Uredbe (EU) št. 575/2013, so v celoti, v primeru člena 400(2)(i) pa do najvišjega dovoljenega zneska, izvzete iz uporabe člena 395(1) navedene uredbe, če so izpolnjeni pogoji iz člena 400(3) navedene uredbe. (*1) Direktiva 2002/87/ES Evropskega parlamenta in Sveta z dne 16. decembra 2002 o dopolnilnem nadzoru kreditnih institucij, zavarovalnic in investicijskih družb v finančnem konglomeratu, ki spreminja direktive Sveta 73/239/EGS, 79/267/EGS, 92/49/EGS, 92/96/EGS, 93/6/EGS in 93/22/EGS ter direktivi 98/78/ES in 2000/12/ES Evropskega parlamenta in Sveta (UL L 35, 11.2.2003, str. 1).“;"
IZVEDBENA UREDBA KOMISIJE (EU) 2022/409

z dne 9. marca 2022

o tristodevetindvajseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida (1), ter zlasti člena 7(1)(a) in člena 7a(5) Uredbe,

ob upoštevanju naslednjega:

(1) Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.

(2) Odbor za sankcije Varnostnega sveta Združenih narodov je 3. marca 2022 sklenil, da se črtata dva vnosa s seznama oseb, skupin in subjektov, za katere velja zamrznitev sredstev in gospodarskih virov.

(3) Prav tako je za eno uvrstitev na seznam treba upoštevati tehnično racionalizacijo seznama s konsolidacijo vzdevkov, ki jo je opravil Odbor za sankcije ZN.

(4) Prilogo I k Uredbi (ES) št. 881/2002 bi bilo zato treba ustrezno spremeniti –

SPREJELA NASLEDNJO UREDBO:

Člen 1 Priloga I k Uredbi (ES) št. 881/2002 se spremeni v skladu s Prilogo k tej uredbi.

Člen 2 Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 9. marca 2022 Za Komisijo v imenu predsednice generalni direktor Generalni direktorat za finančno stabilnost, finančne storitve in unijo kapitalskih trgov

(1) UL L 139, 29.5.2002, str. 9.
(5)

člen 3 se nadomesti z naslednjim: „Člen 3 1. Prepovedano je neposredno ali posredno prodajati, dobavljati, prenašati ali izvažati blago ali tehnologijo iz Priloge II, ne glede na to, ali izvira iz Unije ali ne, kateri koli fizični ali pravni osebi, subjektu ali organu v Rusiji, vključno z njeno izključno ekonomsko cono ali epikontinentalnim pasom, ali za uporabo v Rusiji, vključno z njeno izključno ekonomsko cono ali epikontinentalnim pasom. 2. Prepovedano je: (a) neposredno ali posredno zagotavljati tehnično pomoč, posredniške ali druge storitve v zvezi z blagom in tehnologijami iz odstavka 1 ter v zvezi z zagotavljanjem, izdelavo, vzdrževanjem in uporabo tega blaga in tehnologije kateri koli fizični ali pravni osebi, subjektu ali organu v Rusiji ali za uporabo v Rusiji; (b) neposredno ali posredno zagotavljati financiranje ali finančno pomoč v zvezi z blagom in tehnologijami iz odstavka 1 za kakršno koli prodajo, dobavo, prenos ali izvoz tega blaga in tehnologije ali za zagotavljanje s tem povezane tehnične pomoči, posredniških storitev ali drugih storitev kateri koli fizični ali pravni osebi, subjektu ali organu v Rusiji ali za uporabo v Rusiji. 3. Prepovedi iz odstavkov 1 in 2 se ne uporabljajo za prodajo, dobavo, prenos ali izvoz blaga in tehnologije, ali za zagotavljanje tehnične ali finančne pomoči, potrebne za: (a) prevoz fosilnih goriv, zlasti premoga, nafte in zemeljskega plina, iz ali preko Rusije v Unijo; ali (b) nujno preprečitev ali ublažitev dogodka, ki bi lahko imel resen in obsežen vpliv na zdravje in varnost prebivalstva ali na okolje. 4. Prepovedi iz odstavkov 1 in 2 se do 17. septembra 2022 ne uporabljajo za izvrševanje obveznosti, ki izhajajo iz pogodb, sklenjenih pred 16. marcem 2022, ali iz povezanih pogodb, ki so potrebne za izvrševanje takšnih pogodb, pod pogojem, da je pristojni organ obveščen najmanj pet delovnih dni vnaprej. 5. Prepovedi iz odstavkov 1 in 2 se ne uporabljajo za opravljanje storitev zavarovanja ali pozavarovanja kateri koli pravni osebi, subjektu ali organu, ki je registriran ali ustanovljen na podlagi prava države članice v zvezi s svojimi dejavnostmi izven energetrskega sektorja v Rusiji. 6. Z odstopanjem od odstavkov 1 in 2 lahko pristojni organi pod pogoji, ki se jim zdijo primerni, odobrijo prodajo, dobavo, prenos ali izvoz in zagotavljanje tehnične ali finančne pomoči, potem ko ugotovijo, da je to (a) potrebno za zagotovitev kritične oskrbe z energijo v Uniji; ali (b) namenjeno izključni uporabi s strani subjektov, ki so v lasti ali jih posamično ali skupno nadzira pravna oseba, subjekt ali organ, ki je registriran ali ustanovljen na podlagi prava države članice. 7. Zadevna država članica ali države članice obvestijo druge države članice in Komisijo o vseh odobritvah, izdanih na podlagi odstavka 6, v dveh tednih po odobritvi.“;
(5)

Svet je preveril, da so pristojni organi iz člena 1(4) Skupnega stališča 2001/931/SZVP (3) sprejeli odločitve v zvezi z vsemi osebami, skupinami in subjekti s seznama, v katerih so ugotovili, da so bili ti vpleteni v teroristična dejanja v smislu člena 1(2) in (3) Skupnega stališča 2001/931/SZVP. Svet je tudi sklenil, da bi morali za osebe, skupine in subjekte, za katere se uporabljajo členi 2, 3 in 4 Skupnega stališča 2001/931/SZVP, še naprej veljati posebni omejevalni ukrepi iz Uredbe (ES) št. 2580/2001.
IZVEDBENA UREDBA KOMISIJE (EU) 2022/84

z dne 19. januarja 2022

o tristosedemindvajseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida (1), ter zlasti člena 7(1)(a) in člena 7a(5) Uredbe,

ob upoštevanju naslednjega:

(1) Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.

(2) Odbor za sankcije Varnostnega sveta Združenih narodov je 17. januarja 2022 sklenil, da se črtajo trije vnosi s seznama oseb, skupin in subjektov, za katere velja zamrznitev sredstev in gospodarskih virov.

(3) Prilogo I k Uredbi (ES) št. 881/2002 bi bilo zato treba ustrezno spremeniti –

SPREJELA NASLEDNJO UREDBO:

Člen 1 Priloga I k Uredbi (ES) št. 881/2002 se spremeni v skladu s Prilogo k tej uredbi.

Člen 2 Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 19. januarja 2022 Za Komisijo v imenu predsednice generalni direktor Generalni direktorat za finančno stabilnost, finančne storitve in unijo kapitalskih trgov

(1) UL L 139, 29.5.2002, str. 9.
(4)

Nedavni razvoj dogodkov na finančnih trgih, ki ga je ugotovila Komisija, kot je nestabilnost, ki jo je povzročil svetovni izbruh COVID-19, zaradi česar so regulatorji in ESMA pogosteje uporabljali nujne ukrepe v zvezi s prodajo na kratko, pa tudi vse večje tveganje, da so mali vlagatelji vključeni v prisilno zapiranje kratkih pozicij, sta poudarila pomen stalnega zbiranja dodatnih informacij o znatnih neto kratkih pozicijah v delnicah, ki je ključno za namene nadzora trga. V zvezi s tem je ESMA v svojem mnenju ocenil, da je nižji zadevni prag za priglasitev znatno izboljšal preglednost in spremljanje znatnih neto kratkih pozicij v delnicah na individualni, sektorski in tržni ravni, kar je privedlo do povečanja regulativne učinkovitosti. ESMA je prav tako menil, da bi morali biti mejni stroški za izvajanje s strani udeležencev na trgu zanemarljivi, saj že več mesecev uporabljajo tak prag. Poleg tega Komisija meni, da bi se bilo treba izogniti negotovosti glede regulativne obveznosti poročanja ter da bi morali biti pravila in obveznosti v zvezi s tem stabilni. Na tej podlagi in ob upoštevanju priporočil iz mnenja ESMA, s katerimi se Komisija strinja, je primerno spremeniti sedanji zadevni prag za priglasitev in ga trajno določiti pri 0,1 %.